Diari Oficial de la Generalitat Valenciana


Sumari del DOGV 2793, del 17-07-1996 (1996/838814)

RESOLUCIÓ de 9 d'abril de 1996, del conseller d'Obres Públiques, Urbanisme i Transports per la qual s'aprova definitivament la modificació puntual número 2 sobre les alineacions del viari a Ciudad Quesada de les Normes Subsidiàries de Planejament Municipal de Rojales.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2793

Data del DOGV
:   17-07-1996

Secció del DOGV
:   ALTRES DISPOSICIONS

Número del document
:   1996/838814


Data del document
:   09-04-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 d'abril de 1996, del conseller d'Obres Públiques, Urbanisme i Transports per la qual s'aprova definitivament la modificació puntual número 2 sobre les alineacions del viari a Ciudad Quesada de les Normes Subsidiàries de Planejament Municipal de Rojales.   
Vist l'expedient relatiu al projecte de modificació puntual número 2 sobre les alineacions del viari a Ciudad Quesada de les Normes Subsidiàries de Planejament Municipal de Rojales (Alacant), i d'acord amb aquests  
Antecedents de fet  
Primer  
L'Ajuntament de Rojales, en la sessió plenària de 27 de juliol de 1995, va acordar-ne l'aprovació provisional, després de complir els tràmits d'exposició pública, amb anuncis apareguts en el Diari Oficial de la Generalitat Valenciana, de 30 de juny de 1995, en el Butlletí Oficial de la Província, el 8 de juny de 1995, i en un dels diaris de més difusió provincial, el dia 30 de maig de 1995. Durant el període d'informació pública no s'ha presentat cap al·legació.  
Segon  
La documentació, la integren una memòria justificativa, plànols d'informació i d'ordenació.  
Tercer  
Hi ha en l'expedient un informe favorable de l'Oficina del Pla de Carreteres d'aquesta Conselleria.   
Quart  
La Comissió Territorial d'Urbanisme d'Alacant, reunida en la sessió de 8 de març de 1996, va emetre un informe favorable sobre l'aprovació definitiva d'aquesta modificació de les Normes Subsidiàries de Planejament Municipal de Rojales.  
Cinqué  
Aquesta Conselleria, el 4 d'abril de 1996, d'acord amb el dictamen del Servei de Coordinació Territorial i a proposta de la Direcció General d'Urbanisme, va emetre un informe favorable sobre l'aprovació d'aquest expedient.  
Fonaments de dret  
Primer  
Respecte del procediment, en aquest cas s'han seguit les prescripcions legalment establides per a les modificacions de plans generals d'aquest tipus, que estan constituïdes pels articles 38 i 39, per remissió del 55, de la Llei 6/1994, Reguladora de l'Activitat Urbanística. Igualment, s'han demanat els diferents informes preceptius.  
Segon  
Quant al fons de l'assumpte, la modificació plantejada té com a objecte la variació del traçat d'una via de nova creació prevista en les normes subsidiàries que enllaça el nucli urbà amb Ciudad Quesada.  
Es justifica en el fet que, per qüestions tècniques referides a les dificultats del terreny en el darrer tram prop de Ciudad Quesada, durant la redacció del corresponent projecte es va variar el traçat de la via a fi d'adequar-lo a la realitat planimètrica del terreny. Aquesta via es troba a hores d'ara totalment executada. Tot i que la modificació afecta la qualificació o l'ús urbanístic d'un espai lliure previst en el planejament general de Rojales, la modificació no produeix una reducció o minusvaloració de les zones verdes i dels espais lliures previstos en les Normes Subsidiàries de Planejament de Rojales.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'aprecien objeccions ni impediments urbanístics legals que entrebanquen l'aprovació definitiva d'aquesta modificació de les Normes Subsidiàries de Planejament Municipal de Rojales.  
Quart  
El conseller d'Obres Públiques, Urbanisme i Transports és competent per a l'aprovació definitiva d'aquest expedient, en virtut del que estableix l'article 3 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 55.4 i la disposició addicional novena de la Llei 6/1994, de 15 de novembre, Reguladora de l'Activitat Urbanística.  
Vistos els preceptes legals esmentats i la resta de legislació aplicable, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual número 2 sobre les alineacions del viari a Ciudad Quesada de les Normes Subsidiàries de Planejament Municipal de Rojales.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
Contra aquesta resolució, que esgota la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Generalitat Valenciana en el termini de dos mesos, comptats des de l'endemà de la seua notificació. Per a la interposició del recurs cal que prèviament el recurrent ho comunique a aquest òrgan. Tot això, de conformitat amb els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Això, sense perjudici de poder interposar-hi qualsevol altre recurs que es considere oportú.  
València, 9 d'abril de 1996.- El conseller d'Obres Públiques, Urbanisme i Transports: Luis Fernando Cartagena Travesedo.